wickkiey/tamil-wikipedia-markdown huggingface dataset:
# இலிகுரியா



**இலிகுரியா** (*Liguria*, ) இத்தாலியின் வடமேற்குப் பகுதியில் கடலோரத்தில் அமைந்துள்ள *மண்டலம்* ஆகும். இதன் தலைநகர் செனோவா ஆகும். இந்த மண்டலத்திலுள்ள கடற்கரைகள், ஊர்கள் மற்றும் உணவிற்காக சுற்றுலாப் பயணிகளிடம் மிகவும் புகழ்பெற்றுள்ளன.  
## நிர்வாகப் பிரிவுகள்
இலிகுரியா நான்கு மாநிலங்களாகப் பிரிக்கப்பட்டுள்ளன:  

| மாநிலம் | பரப்பு (கிமீ²) | மக்கள்தொகை | அடர்த்தி (வாழ்./கிமீ²) |  |
| --- | --- | --- | --- | --- |
| செனோவா மாநிலம் | 1,838 | 884,945 | 481.5 |  |
| இம்பீரியா மாநிலம் | 1,156 | 220,217 | 190.5 |  |
| லா இசுபெசியா மாநிலம் | 881 | 222,602 | 252.7 |  |
| சவோனா மாநிலம் | 1,545 | 265,194 | 185.2 | } |
## காட்சிக்கூடம்

## மேற்சான்றுகள்
# 1523



: சுவீடன் சாம்ராச்சியத்தின் முதலாம் குஸ்தாப் அரசர்]]  
__NOTOC__  
ஆண்டு **1523** (**MDXXIII**) ஜூலியன் நாட்காட்டியில் வியாழக்கிழமையில் துவங்கும் சாதாரண ஆண்டு ஆகும்.  
## நிகழ்வுகள்
- சனவரி 20 - இரண்டாம் கிறிஸ்டியான் டென்மார்க், நோர்வேயின் மன்னர் பதவியில் இருந்து அகற்றப்பட்டார்.
- சூன் 6 - சுவீடனின் மன்னராக குஸ்தாவ் வாசா தேர்ந்தெடுக்கப்பட்டார். இதன் மூலம் சுவீடன் டென்மார்க்கிடம் இருந்து முழுமையான விடுதலை8 பெற்றது.
- ஆகத்து 13 – தாமஸ் மோர், இங்கிலாந்து பேரரசின் கீழவையின் அவைத்தலைவர் பதவியில் இருந்தார்.
- நவம்பர் 19 - ஆறாம் கிளெமென்டு 219வது திருத்தந்தையாகப் பதவி ஏற்றார்.

### தேதி அறியப்படாதவை
- போர்த்துகீசியர் புனித தோமா கல்லறை மீது பெரிய அளவில் சாந்தோம் தேவாலயத்தைக் கட்டி எழுப்பினார்கள்.
- சென்னை, புனித தோமையார் மலையில் போர்த்துகீசிய மறைப்பணியாளர்கள் அழகியதொரு புனித தோமையார் மலை கோவிலைக் கட்டி எழுப்பினார்கள்.
- மார்ட்டின் லூதர் செருமானியத்தில் மொழிபெயர்த்த தோரா வெளியிடப்பட்டது.

## பிறப்புகள்
- சனவரி 29 ஏனேயா விக்கோ, இத்தாலிய செதுக்குப் பணியாள் (இ. 1567)
- பிப்ரவரி 1 – பிரான்சிஸ்கோ அப்பொன்டியோ கெஸ்திக்லியோனீ, கத்தோலிக்க திருச்சபை கர்தினால் (இ. 1568)
- பிப்ரவரி 13 – வாலென்டின் நாபொத், செருமானிய வானியலாளர், கணிதயியலாளர் (இ. 1593)
- பிப்ரவரி 20 – ஜன் பிலாஹோஸ்லாவ், செக் எழுத்தாளர் (இ. 1571)
- மார்ச் 17 – ஜியோவன்னி பிரான்சிஸ்கோ கம்மென்டொனெ, கத்தோலிக்க திருச்சபையில் கர்தினால் (இ. 1584)
- மார்ச் 21 – காஸ்பர் ஏபெர்ஹார்ட், செருமானிய இறையியலாளர் (இ. 1575)
- ஏப்ரல் 5 – பிளேய்சு டி விகெனெரெ, பிரெஞ்சுத் தூதர், மறையீட்டியலாளர் (இ. 1596)

### தேதி தெரியாதவைகள்
- சான்சோ டீ அவிலா, எசுப்பானிய இராணுவத் தலைவர் (இ. 1583)
- காப்ரியல் பெலோபியோ, இத்தாலிய உடற்கூறு வல்லுநர், மருத்துவர் (இ. 1562)
- கிரிஸ்பின் வான் டென் பிரோக், பிளெமிஸ் ஓவியர் (இ. 1591)

## இறப்புகள்
- பிப்ரவரி 4 – தாமசு ரூதால், கேம்பிரிச்சுப் பல்கலைக்கழகத்தின் வேந்தர்.
- மே 7 – பிரான்ஸ் வொன் சிக்கிங்யின், ஜெர்மன் போர்வீரன். (பி. 1481)
- மே 23 – ஆஷிகாஃகா யோஷிடானெ, சப்பானின் இராணுவத் தளபதி (ஷோகன்) (பி. 1466)
- மே 24 – ஹென்றி மார்னெய், முதலாம் பேரன் மார்னெய். இங்கிலாந்து அரசியல்வாதி (பிறப்பு. 1447).
- சூலை 1 – யொகான் எஸ்ச் மற்றும் ஹைன்ரிச் வோய்ச், லூதரனியம் கிறித்தவத்தைப் பரப்பும் பணியின் போது பிரசெல்சுவில்லுள்ள ரோமன் கத்தோலிக்க அதிகாரப் பட்டயங்களால் எரித்துக் கொலையுண்ட முதல் லூத்தரன் வேதசாட்சியாவார்.
- ஆகத்து 13 – ஜெரார்ட் டேவிட், பெல்ஜியம் நாட்டின் கலைஞர் (பி. 1455)
- ஆகத்து 29 – உல்ரிச் வொன் கூட்டன், லூதர்ன சமய சீர்திருத்தவாதி (பி. 1488)
- செப்டம்பர் 14 – திருத்தந்தை ஆறாம் ஏட்ரியன் (பி. 1459)
- அக்டோபர் - வில்லியம் கோர்னிய்ஷ். ஆங்கில மொழி இசையமைப்பாளர்

### தேதி தெரியவில்லை
- வீஜெர்ட் ஜேலக்காம, பிரீஸ்லாந்தைச் சார்ந்த போராளி மற்றும் ராணுவ தலைவர் (பி, 1490)
- அலிசாண்ட்ரோ அலிசாண்ட்ரி, இத்தாலிய சட்ட இயல் வல்லுநர் (பி. 1461)
- பார்டோலோமியோ மோன்டக்னா, இத்தாலியத்தைச் சார்ந்த ஓவியர் (பி. 1450)
- அபி அக்மிட் சீலிபி, உதுமானியப் பேரரசுவின் முதன்மையான மருத்துவர் (பி. 1436)

## 1523 நாட்காட்டி
# அவளுக்காக ஒரு பாடல் (நூல்)



**அவளுக்காக ஒரு பாடல்** என்ற நூல் கவிஞர் கண்ணதாசன் எழுதிய புதினம் ஆகும். கண்ணதாசன் பதிப்பகம் இந்நூலை வெளியிட்டுள்ளது.  

## நூலின் போக்கு
தன் வாழ்வில் நடந்த சில முக்கிய சம்பவங்களைக் கவிஞர் புதினமாக்கி இருக்கிறார். இந்நூலில் சில இடங்களில், உளவியல் ரீதியாகவும், தத்துவரீதியாகவும் கதை சொல்கிறார்.  
## கதை மாந்தர்கள்
- கண்ணதாசன்
- கிருஷ்ணன்
- ஆனந்தி
- அபர்ணா
- அழகப்பன்
- பிரவீன் சந்தர்
- சோமசுந்தரம் செட்டியார்

## கதைச்சுருக்கம்
வேலை நிமித்தமாக கொல்கத்தா செல்லும் கண்ணதாசன், அங்கு தன் முதலாளியின் மகன், தன் நண்பனான‌ அழகப்பனுடன் சேர்ந்து சுற்றித்திரிகிறார். அப்போது ஒரு ஹோட்டலில், அபர்ணா என்ற வங்காள அகதியைச் சந்திக்கிறார். அவள் தன் கதையையும், தான் மூன்று பேரால் கற்பழிக்கப்பட்டதையும் கண்ணதாசனிடம் சொல்கிறாள். உடனே, அந்தப் பெண்ணுக்கு உதவ வேண்டும் என அழகப்பனிடம் கூறுகிறார். அந்தப் பெண்ணை, அழகப்பன் தன் நண்பன் பிரவீன் சந்தருக்குக் கட்டிவைக்கிறான். பிரவீன் சந்தரின் அப்பா சொத்தில் பங்கு கேட்டு வரக்கூடாது என்று பிரவீனை விரட்ட, உடனே அவன் கண்ணதாசனுடன் அபர்ணாவை சென்னைக்கு அனுப்புகிறான். தான் வருவதாக‌ முதலில் கடிதப் போக்குவர‌த்தில் அபர்ணாவோடு பிர‌வீன் பேசுகிறான். பின், அறவே நின்றுபோனது. அபர்ணா ஒரு குழந்தை தந்து, இறந்த‌பின்னரே பிரவீன் வந்தான். தான் குழந்தையை வளர்ப்பதாகக் அவனிடம் கூறி, அவனை கொல்கத்தாவிற்கு அனுப்பினார், கண்ணதாசன். பின் கோவைக்கு வந்து, அபர்ணாவின் குழந்தையை வளர்க்கும்போது, தன் அண்ணனின் உதவியால் பாடல் எழுதும் தொழிலைத் துவங்குகிறார். ஒருநாள், கிருஷ்ணன் அழும்போது, ஒரு பெண் தாலாட்டுகிறாள். அவள் ஆன‌ந்தி. காதல் வயப்பட்டு, இருவரும் மணம்புரிந்த மூன்றாம் நாளில் ஆனந்தி இறக்கிறாள். மனம் உடைந்து போகிறார், கண்ணதாசன். கிருஷ்ணன் வள‌ர்ந்து, இராணுவத்தில் சேர்கிறான். தன் தாயைக் களங்கப்படுத்தியோரைப் பழிவாங்குகிறான். கிருஷ்ணன் வந்தபின்னர், ஆன‌ந்திக்காகப் ஒரு பாடல் எழுதுகிறார். யாருக்குமே அந்த பாடலின் விவரம் தெரியாது இன்றுவரை.
# மை டியர் மார்த்தாண்டன்


***மை டியர் மார்த்தாண்டன்*** 1990 ஆவது ஆண்டில் வெளியான ஒரு தமிழ்த் திரைப்படமாகும். பிரதாப் போத்தன் இயக்கிய இத்திரைப்படத்தில் பிரபு, நடிகை குஷ்பூ ஆகியோர் முன்னணி கதாபாத்திரத்தில் நடித்திருந்தனர். சிவாஜி புரொடக்சன்சு தயாரித்த இத்திரைப்படத்திற்கு இளையராஜா இசையமைத்திருந்தார். இத்திரைப்படம் *கமிங் டூ அமெரிக்கா* என்னும் ஆங்கிலத் திரைப்படத்தின் மறுஆக்கமாகும். சிறந்த நகைச்சுவை திரைப்படமான இப்படத்தில் நடிகர் கமல்ஹாசன் சிறப்புத் தோற்றத்தில் தோன்றினார்.  

## கதைச் சுருக்கம்
மார்த்தாண்டன் அரண்மனையில் தனது பெற்றோருடன் வசித்து வருகிறார். அவர் தனக்கு பிடித்தமான ஒரு பெண்ணை கண்டுபிடித்து திருமணம் செய்வதற்காக சென்னை வருகிறார். அங்கு, நகரத்திற்கு புதிதாக வருபவர்களை ஏமாற்றி பணம் பறிக்கும் "ஐடியா மணியை" (கவுண்டமணி) சந்திக்கிறார். மார்த்தாண்டனுக்கு பணத்தின் மதிப்பு தெரியாததால் "ஐடியா மணி" மார்த்தாண்டனிடம் உள்ள எல்லா பணத்தையும் ஏமாற்றி பெற்றுக் கொள்கிறார். இந்நிலையில் பேக்கரியில் ஒரு பெண்ணை (குஷ்பூ) சந்தித்து, அவள் மேல் காதல் கொள்கிறார். தான் காதலித்த பெண்ணை கை பிடித்தாரா, பணத்தின் மதிப்பினை அறிந்து கொண்டாரா என்பதே படத்தின் இறுதிக் காட்சியாகும்.  

## நடிகர்கள்
- பிரபு - மார்த்தாண்டன்
- குஷ்பூ
- கவுண்டமணி - ஐடியா மணி
- எஸ். எஸ். சந்திரன்
- நிழல்கள் ரவி
- கோவை சரளா
- கமல்ஹாசன் (சிறப்புத் தோற்றம்)
- தியாகு

## பாடல்கள்
இப்படத்தின் பின்னணி இசை மற்றும் பாடல்களுக்கு இசையமைத்தவர் இளையராஜா ஆவார்.
# காவலுக்குக் கெட்டிக்காரன்


***காவலுக்குக் கெட்டிக்காரன்*** (*Kavalukku Kettikaran*) 1990 ஆவது ஆண்டில் வெளியான இந்திய தமிழ் திரைப்படமாகும். மு. கருணாநிதி திரைக்கதை வசனம் எழுத. சந்தான பாரதி இயக்கிய இப்படத்தில் பிரபு, நிரோசா ஆகியோர் முன்னணி கதாபாத்திரத்தில் நடித்திருந்தனர்.  

## நடிகர்கள்
- பிரபு - திலீபன்
- நிரோசா - அறிவுக்கொடி
- ராஜேஷ் - பாலையா
- நாசர் - சிவா
- வி. கே. ராமசாமி - பஞ்சவர்ணம், திலீபனின் அப்பா
- மனோரமா - பொண்ணுத்தாயி, திலீபனின் அம்மா
- எஸ். எஸ். சந்திரன் - மன்னார்
- வெண்ணிற ஆடை மூர்த்தி - பள்ளி தலைமை ஆசிரியர்
- மேஜர் சுந்தர்ராஜன் - காவல் பயிற்சியாளர்
- பாண்டு - கண்ணையா
- டி. எஸ். இராகவேந்திரா - அறிவுக்கொடியின் அப்பா
- மு. கருணாநிதி - சிறப்புத் தோற்றம்

## பாடல்கள்
இத்திரைப்படத்திற்கு இளையராஜா இசையமைத்திருந்தார். இப்படத்தில் இடம்பெற்ற பாடல்களை இளைய பாரதி மற்றும் மு. கருணாநிதி ஆகியோர் எழுதியுள்ளனர்.  

| எண் | பாடல் | பாடகர்(கள்) | நீளம் (நி:நொ) |  |
| --- | --- | --- | --- | --- |
| 1 | "அம்மா அம்மா" | மலேசியா வாசுதேவன் | 4:37 |  |
| 2 | "இதழெனும்" | மனோ, எஸ். ஜானகி | 5:15 |  |
| 3 | "காவலுக்கு" | இளையராஜா | 2:50 |  |
| 4 | "குத்தம்" | மலேசியா வாசுதேவன் | 4:58 |  |
| 5 | "சோலை இளங்குயில்" | மனோ, சித்ரா | 5:08 | } |
# வர்தா மக்களவைத் தொகுதி

﻿ என்பது இந்திய மக்களவைக்கான தொகுதியாகும். இது மகாராஷ்டிராவில் உள்ளது.  

## உட்பட்ட பகுதிகள்
இது மகாராட்டிர சட்டமன்றத்திற்கான சில தொகுதிகளை உள்ளடக்கியது.  

| 1952 | ஸ்ரீமன் நாராயண் அகர்வால் | இந்திய தேசிய காங்கிரசு |
| --- | --- | --- |
| 1957 | கமல்நாயன் பஜாஜ் |  |
| 1962 |  |  |
| 1967 |  |  |
| 1971 | ஜக்ஜீவன்ராவ் கடம் |  |
| 1977 | சந்தோஷ்ராவ் கோடே |  |
| 1980 | வசந்த் சாத்தே |  |
| 1984 |  |  |
| 1989 |  |  |
| 1991 | ராமச்சந்திர கங்காரே | இந்தியப் பொதுவுடமைக் கட்சி |
| 1996 | விஜய் முடே | பாரதிய ஜனதா கட்சி |
| 1998 | தத்தா மேகே | இந்திய தேசிய காங்கிரசு |
| 1999 | பிரபா ராவ் |  |
| 2004 | சுரேஷ் வாக்மரே | பாரதிய ஜனதா கட்சி |
| 2009 | தத்தா மேகே | இந்திய தேசிய காங்கிரசு |
| 2014 | ராம்தாஸ் தடாஸ் | பாரதிய ஜனதா கட்சி |
| 2019 |  |  |
| 2024 | அமர் ஷரத்ராவ் காலே | தேசியவாத காங்கிரசு கட்சி (சரத்சந்திர பவார்) |
# ஆல்மோஸ்ட் கியூமன்



**ஆல்மோஸ்ட் ஹுமன்** (Almost Human) என்பது அமெரிக்க நாட்டு அறிவியல் புனைவு குற்றப்புனைவு தொலைக்காட்சி தொடர் ஆகும். இந்த தொடரை ஜே.எச். வ்யமன் என்பவர் இயக்கியுள்ளார். கார்ல் அர்பன், மைக்கேல் ஈலி, மின்கா கெல்லி, மெக்கன்சீ க்ரூக், மைக்கேல் இர்பி, லில்லி டெய்லர் உள்ளிட்ட பலர் நடித்துள்ளார். இந்த தொடர் நவம்பர் 17, 2013 முதல் மார்ச்சு 3, 2014 வரை பாக்ஸ் என்ற தொலைக்காட்சியில் ஒளிபரப்பாகி 13 அத்தியாங்களுடன் நிறைவு பெற்றது.
# சங்கிலி (திரைப்படம்)



***சங்கிலி*** (*Sangili*) என்பது 1982 ஆவது ஆண்டில் வெளியான ஒரு தமிழ்த் திரைப்படமாகும். சி. வி. ராஜேந்திரன் இயக்கிய இத்திரைப்படத்தில் சிவாஜி கணேசன், பிரபு, ஸ்ரீபிரியா, நம்பியார் உள்ளிட்டோர் முன்னணி கதாபாத்திரத்தில் நடித்திருந்தனர். சி. வி. ராஜேந்திரன் தயாரித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இத்திரைப்படம் *கலிசரண்* என்னும் இந்தித் திரைப்படத்தின் மறுஆக்கமாகும்.  

## நடிகர்கள்

- சிவாஜி கணேசன்
- பிரபு
- ஸ்ரீபிரியா
- நம்பியார்
- மேஜர் சுந்தர்ராஜன்
- ஆர். எஸ். மனோகர்
- சுருளி ராஜன்
- வெண்ணிற ஆடை மூர்த்தி
- வி. எஸ். ராகவன்
- ஒய். ஜி. மகேந்திரன்
- சுமித்ரா
- மனோரமா
- ரோஜா ரமணி
- எஸ். என். லட்சுமி

## பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.
# கொலம்பசு நாள்


புதிய உலகின் பல நாடுகளும் வேறெங்கும் அமெரிக்க நிலப்பகுதியில் கொலம்பசு வந்திறங்கிய அக்டோபர் 12, 1492இன் ஆண்டுவிழாவை அலுவல்முறையில் விடுமுறை நாளாகக் கொண்டாடுகின்றனர். ஐக்கிய அமெரிக்காவில் **கொலம்பசு நாள்** என்றும் பகாமாசில் **கண்டுபிடிப்பு நாள்** என்றும், இலத்தீன் அமெரிக்காவின் பல நாடுகளில் ***டியா டெ லா ராசா*** ("இனவெழுச்சி நாள்") என்றும் பெலீசு, உருகுவையில் ***டியா டெ லாசு அமெரிகாசு*** (அமெரிக்காக்களின் நாள்) என்றும் அர்கெந்தீனாவில் ***டியா டெல் ரெசுபெடோ அ லா டைவர்சிடாட் குல்சரல்*** (பண்பாட்டு பன்முகமைக்கான மரியாதை நாள்) என்றும் , எசுப்பானியாவில் ***டியா டெ லா இசுப்பானிடாடு*** மற்றும் ***பியெஸ்டா நாசியோனல்*** என்றும், இத்தாலியிலும் உலகங்குமுள்ள இத்தாலியக் குடியிருப்புக்களிலும் ***கியோர்னாடா நேசியோனல் டி கிறித்தோபர் கொலம்பசு*** அல்லது ***பெஸ்டா நேசியோனல் டி கிறிஸ்டபரோ கொலம்போ*** என்றும் கொண்டாடுகின்றனர். 18வது நூற்றாண்டிலிருந்தே முறைசாராது கொண்டாடப்பட்டு வந்த இந்த விடுமுறைகள் அலுவல்முறையாக 20வது நூற்றாண்டின் முற்பகுதியிலிருந்து கொண்டாடப்படுகின்றன. இந்த விடுமுறை நாளுக்கு பலத்த எதிர்ப்பும் இருந்து வந்துள்ளது: ஐக்கிய அமெரிக்காவின் பல பகுதிகள் இந்நாளைக் கொண்டாட மறுக்கின்றன அல்லது இந்நாளை மற்றொரு நிகழ்விற்கான நாளாக கொண்டாடுகின்றன.  

## மேற்சான்றுகள்
# காதலா! காதலா!



***காதலா! காதலா!*** (*Kaathala Kaathala*) என்பது 1998 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சிங்கீதம் சீனிவாசராவ் இயக்கிய இத்திரைப்படத்தில் கமல்ஹாசன், பிரபுதேவா, சௌந்தர்யா, ரம்பா, எம். எஸ். விஸ்வநாதன் ஆகியோர் முன்னணி கதாபாத்திரங்களில் நடித்திருந்தனர். பி. எல். தேனப்பன் தயாரித்த இத்திரைப்படம் கார்த்திக் ராஜா இசையமைப்பில் 1998 ஏப்ரல் 10 அன்று வெளியானது. கமல்ஹாசன் நடிப்பில் வெளியான சிறந்த நகைச்சுவை திரைப்படங்களில் இதுவும் ஒன்றாகும்.  

## நடிகர்கள்
- கமல்ஹாசன் - ராமலிங்கம்
- பிரபுதேவா - சுந்தரலிங்கம்
- சௌந்தர்யா - சுந்தரி
- ரம்பா - ஜானகி
- எம். எஸ். விஸ்வநாதன் - பரமசிவம்
- ஸ்ரீவித்யா - பார்வதி
- வடிவேலு - சிங்காரம்
- மௌலி - பாலமுருகன்
- நாகேஷ் - சொக்கலிங்கம்
- சோ ராமசாமி - வரதாச்சாரி
- எஸ். என். லட்சுமி - நூர்ஜகான்
- கொச்சி ஹனீஃபா - விகடானந்தா
- கிரேசி மோகன் - ஜுனியர் விகடானந்தா
- கோவை சரளா
- டெல்லி கணேஷ்
- ஓமக்குச்சி நரசிம்மன்
- ரேவதி சங்கரன்
- வையாபுரி
- மதன் பாப்
- மகேந்திரன்
- அஜய் ரத்ணம்

## தயாரிப்பு
கமல்ஹாசன் கதாநாயகனாக நடித்த அவ்வை சண்முகி திரைப்படத்தைத் தொடர்ந்து இத்திரைப்படத்தையும் இயக்குநர் கே. எஸ். ரவிக்குமார் இயக்குவதாக இருந்தது. ஆனாலும் 1997இல் நடந்த பெப்சி தொழிலாளர்கள் வேலைநிறுத்தத்தினால் அவரால் இப்படத்தை இயக்க முடியாமல் போனது. ஆகவே இப்படத்தை சிங்கீதம் சீனிவாசராவ் இயக்கியிருந்தார். நடிகைகள் மீனா, சிம்ரன் ஆகியோர் வேறு படங்களில் நடித்து கொண்டு இருந்ததால் அவர்களால் இப்படத்தில் நடிக்க இயலவில்லை. ஆகவே இப்படத்தில் ரம்பா முக்கியக் கதாபாத்திரத்தில் நடித்தார்.  

தயாரிப்பாளர் பி. எல். தேனப்பன் பத்திரிக்கை ஒன்றில் அளித்த பேட்டியில், "நடிகர் பிரபு எனக்கொரு கால்ஷீட் குடுத்திருந்தார். அது தள்ளிப்போச்சு. இதைப் பத்தி கமல் சார்கிட்ட பேசினேன். ஆனால், அவரே அதில் நடிக்க 'காதலா காதலா'னு வந்துச்சு", என்று கூறியுள்ளார்.  

## பாடல்

இப்படத்திற்கு கார்த்திக் ராஜா இசை அமைத்துள்ளார். "காசு மேலே" பாடல் வரிகளை வாலி எழுதினார். அப்பாடலில் *வாச கதவ ராஜ லட்சுமி… தட்டுகிற வேளையிது…* என்ற வரியில் கமல்ஹாசனின் தாயார் "ராஜலட்சுமி" அவர்களின் பெயர் வரும் படி எழுதியிருந்தார்.  

| எண் | பாடல் | பாடியவர்கள் |  |
| --- | --- | --- | --- |
| 1 | "காசுமேலே" | கமல்ஹாசன், உதித் நாராயண் |  |
| 2 | "லைலா லைலா" | ஹரிஹரன், பவதாரிணி, ஸ்ரீபிரியா, பிரசன்னா |  |
| 3 | "தகிடுதத்தம் அண்ணாச்சி" | இளையராஜா, ஜாக் |  |
| 4 | "சரவணபவ" | கமல்ஹாசன், கார்த்திக் ராஜா, ஸ்ரீபிரியா, சுஜாதா |  |
| 5 | "அணகோன்டா" | கமல்ஹாசன், கவிதாபட்வால் |  |
| 6 | "அணகோன்டா 2" | ஹரிஹரன், பவதாரிணி | } |
# எட் சீரன்


எட் ஷீரன் என்பவர் ஆங்கில பாடகர் மற்றும் இசையமைப்பாளர் அவார். இவர் இங்கிலாந்தில் மேற்கு யோர்க்சையரில் உள்ள எட்டன் பிரிட்ஜ் என்னும் இடத்தில பெப்ரவரி 17, 1991 அன்று பிறந்தார். இவருடைய பெற்றோர் ஜான் ஷீரன் மற்றும் இமோகா லாக் ஆவர். இவருடைய முதல் ஆல்பமான '+' மிகுந்த வரவேற்பைப் பெற்றது. இதன்மூலம் இவர் பல பிரித்தானிய இசை விருதுகளை வாங்கியுள்ளார்.
# ஆப்சுபர்கு அரசமரபு


**ஆப்சுபர்கு அரச மரபு** அல்லது சுருக்கமாக **ஆப்சுபர்கு** (*Habsburg*) கோமகன்கள், அரசர்கள், மற்றும் மன்னர்களின் குடும்பமாகும். இந்தக் குடும்பத்தினர் ஐரோப்பிய வரலாற்றில் முதன்மையான பங்காற்றி உள்ளனர். இவர்கள் ஆசுதிரியா, பின்னர் ஆசுத்திரியா-அங்கேரியை 600 ஆண்டுகளுக்கும் மேலாக ஆண்டுள்ளனர். சில காலம் எசுப்பானியா, நெதர்லாந்து, மற்றும் புனித உரோமைப் பேரரசும் இவர்களது ஆட்சியில் இருந்தன.  

1515இல் வியன்னாவில் ஆப்சுபர்கு குடும்பத்தைச் சேர்ந்த ஆசுதிரியா அரசருக்கும் யக்கியெல்லோன் அரசமரபைச் சேர்ந்த போலந்து, லித்துவேனியா மன்னர்களுக்கும் இடையே பொகிமியா மற்றும் அங்கேரியின் மன்னர்களுக்கு ஆண் வாரிசு இல்லையென்றால் ஆசுதிரிய மன்னர் அப்பகுதியின் ஆட்சியைக் கைக்கொள்வார் என்று உடன்பாடு ஏற்பட்டது. சார்தீனியா இராச்சியமும் இவர்களது கைவசம் இருந்தது.  

இந்த அரச மரபின் கடைசி பேரரசியாக பூர்பொன்-பார்மாவின் சீடா இருந்தார். இவர் 1989இல் சுவிட்சர்லாந்தில் இறந்தார். 1916 முதல் 1918 வரை தமது கணவர் சார்லசுடன் ஆட்சி புரிந்துள்ளார்.  

## முதன்மை பதவிகள்
இந்தக் குடும்பத்தினர் ஏற்ற பல்வேறு முதன்மை பதவிகள்:  
- உரோம அரசர்கள்
- புனித உரோமைப் பேரரசர்கள்
- செருமனியின் அரசர்
- ஆசுதிரியாவின் ஆட்சியாளர்கள் (1453 முதல்)
- பொகிமியா அரசர்கள் (1306–1307, 1437–1439, 1453–1457, 1526–1918),
- அங்கேரி அரசர்கள் மற்றும் குரோசியா அரசர்கள் (1526–1918),
- எசுப்பானிய அரசர்கள் (1516–1700),
- போர்த்துக்கேய அரசர்கள் (1581–1640),
- கலீசியா மற்றும் லோடொமெரியா அரசர் (1772–1918),
- டிரான்சில்வேனியா பேரிளவரசர் (1690–1867).

இவை தவிர பல பட்டங்கள் இக்குடும்ப அரசர்களுக்கு வழங்கப்பட்டுள்ளன.
# பாட்டாளி



***பாட்டாளி*** (*Paattali*) என்பது 1999 ஆவது ஆண்டு டிசம்பர் மாதம் 17 ஆம் நாளன்று கே. எஸ். ரவிக்குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். சரத்குமார், ரம்யா கிருஷ்ணன், தேவயானி, வடிவேலு ஆகியோர் முன்னணி கதாபாத்திரத்தில் நடித்த இத்திரைப்படத்திற்கு எஸ். ஏ. ராஜ்குமார் இசையமைத்திருந்தார்.  
## நடிகர்கள்
- சரத்குமார் - சண்முகம்
- தேவயானி - சகுந்தலா
- ரம்யா கிருஷ்ணன் - கண்ணம்மா
- வடிவேலு - வடிவு
- கோவை சரளா - சரளா
- ஆனந்த் ராஜ் - கண்ணம்மாவின் தந்தை
- சுஜாதா - கண்ணம்மாவின் தாய்

## தயாரிப்பு
இத்திரைப்படத்தின் சண்டைக் காட்சி படப்பிடிப்பில் நடிகர் சரத்குமாருக்கு கையில் காயம் ஏற்பட்டதால், படப்பிடிப்பு இரண்டு வாரங்கள் தடைபட்டது.  
சில காரணங்களால் சிம்ரன் நடிப்பதாக இருந்த கதாபாத்திரத்தில் நடிகை ரம்யா கிருஷ்ணன் நடிக்க நேர்ந்தது.
# ஏ. டி. நானா பாட்டீல்

**ஏ. டி. நானா பாட்டீல்**, மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 1961-ஆம் ஆண்டின் செப்டம்பர் ஒன்பதாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ஜள்காவ் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜள்காவ் மாவட்டத்தில் உள்ள பாரோளா என்னும் ஊரைச் சேர்ந்தவர்.  

## பதவிகளும் பொறுப்புகளும்
இவர் ஏற்றிருந்த பதவிகளும் பொறுப்புகளும் கீழே பட்டியலிடப்பட்டுள்ளன.  
- 1998-2000: பாரோளா நகராட்சியின் பிரசிடென்ட்
- 2001-06: பாரோளா நகராட்சியின் பிரசிடென்ட்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# பிரதாப்ராவ் கண்பத்ராவ் ஜாதவ்

**பிரதாப்ராவ் கண்பத்ராவ் ஜாதவ்**, மகாராட்டிர அரசியல்வாதி ஆவார். இவர் சிவ சேனா கட்சியின் உறுப்பினர். இவர் 1960-ஆம் ஆண்டின் நவம்பர் 25-ஆம் நாளில் பிறந்தார். இவர் புல்டாணா மாவட்டத்தில் உள்ள மேக்கர் என்னும் ஊரைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், புல்டாணா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகளும் பொறுப்புகளும்
- 1995-1999, 1999-2009: மகாராட்டிர சட்டமன்றத்தின் உறுப்பினர்
- 1997-1999: மகாராட்டிர மாநில அரசின் அமைச்சர் (இளைஞர் நலம், விளையாட்டுத் துறை, நீர்ப்பாசனத் துறை)
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# என் புருசன் குழந்தை மாதிரி


**என் புருசன் குழந்தை மாதிரி** (*En Purushan Kuzhandhai Maadhiri*) என்பது 2001 ஆவது ஆண்டில் எஸ். பி. இராஜ்குமார் இயக்கத்தில் வெளியான ஒரு இந்தியத் தமிழ்த் திரைப்படமாகும். லிவிங்ஸ்டன், தேவயானி, விந்தியா, வடிவேலு ஆகியோர் முன்னணி கதாபாத்திரத்தில் நடித்த இத்திரைப்படத்திற்கு தேவா இசையமைத்திருந்தார். 2001 ஆம் ஆண்டில் வெளிவந்த இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது. இத்திரைப்படம் சிவாஜி, மீரா ஜாஸ்மின், சங்கீதா ஆகியோரின் நடிப்பில் *மா அயநா சண்டி பில்லாடு* எனும் பெயரில் தெலுங்கில் மறுஆக்கம் செய்யப் பட்டது.  

## கதைச்சுருக்கம்
முருகேசன் (லிவிங்ஸ்டன்), தனது மாமன் மகளான மகேஸ்வரியையே (தேவயானி) தனது உலகமென நினைத்து வாழ்கிறார். அவருடைய காதலுக்கு மகேஷ்வரியும் சம்மதம் தரவே இருவருக்கும் திருமணம் நடக்கிறது. இந்நிலையில் சாந்தமூர்த்தியிடம் நடனக் கலைஞரான சிந்தாமணி (விந்தியா) மாட்டிக் கொள்ளும் போது அவரை முருகேசன் காப்பாற்றி தனது தோட்டத்தில் தங்க வைக்கிறார். எதிர்பாராத விதமாக சிந்தாமணி கர்ப்பமாக முருகேசன் காரணமாகிறார். இதே நேரத்தில் முருகேசனின் மனைவியான மகேஷ்வரியும் கர்ப்பமாகிறார். இந்த பிரச்சனைகளை எப்படி சமாளிக்கிறார் என்பதே இப்படத்தின் இறுதிக் காட்சியாகும்.  

## நடிகர்கள்
- லிவிங்ஸ்டன் - முருகேசன்
- தேவயானி - மகேஷ்வரி
- விந்தியா - சிந்தாமணி
- வடிவேலு - அங்குசாமி
- பொன்னம்பலம் - சாந்த மூர்த்தி
- ஆர். சுந்தர்ராஜன்

## பாடல்கள்
இப்படத்திற்கு தேவா இசையமைத்திருந்தார்.  
| 1 | *ஆடிய ஆட்டம்* | தேவா |  |
| --- | --- | --- | --- |
| 2 | *சித்திரையே* | ஹரிஹரன், அனுராதா ஸ்ரீராம் |  |
| 3 | *நாலு அடி ஆறு அங்குலம்* | வடிவேலு |  |
| 4 | *பட்டாம்பூச்சி* | மனோ, அனுராதா ஸ்ரீராம் |  |
| 5 | *வாழ வைக்கும்* | சபேஷ், கிருஷ்ணராஜ் |  |
| 6 | *வெண்ணிலா* | உன்னிகிருஷ்ணன், சத்யா | } |
# நிலை அலைவு


நிலநிரைக்கோட்டிலும் **நிலை அலைவுகளை** காட்டும் ஒரு மாத கால நிலவை ஒப்புருவாக்கிய தோற்றம். மேலும் நிலவின் பல்வேறு கலைகளையும் புவியிலிருந்து வேறுபடும் தொலைவு காரணமாக ஏற்படும் காட்சியளவு வேறுபாடுகளையும் காட்டுகின்றது.]]  

வானியலில், **நிலை அலைவுகள்** (*libration*) சுற்றிவரும் வான்பொருட்களுக்கிடையே ஒன்றிலிருந்து மற்றதைக் காணும்போது உணரப்படுகின்ற ஊசலாடும் நகர்வினைக் குறிக்கின்றது. குறிப்பாக புவியிலிருந்து நிலவின் நகர்வு, அல்லது கோள்களிலிருந்து டிரோஜன் விண்கற்கள் போன்றவற்றைக் குறிக்க இக்கலைச்சொல் பயன்படுத்தப்படுகின்றது.  
நிலை அலைவு என்பது புவியிலிருந்து நிலவின் அளவில் ஏற்படும் சிறு மாற்றங்களைக் குறித்ததல்ல. இதுவும் அலையோட்டமாகக் காணப்பட்டாலும் இது புவிக்கும் நிலவுக்கும் உள்ள தொலைவின் வேறுபாட்டால், நீள்வட்டப்பாதையில் சுற்றுவதால், எழுவதாகும்.  

## நிலவின் நிலை அலைவு
ஒத்தியங்கு சுழற்சியால் நிலவின் ஒரு அரைக்கோளமே புவியை நோக்கி உள்ளது. இதன்படி மனிதர்களால் 50% நிலவுப் பரப்பை மட்டுமே காணவியலும். 1960களில் நிலவுத் தேடல் திட்டங்களுக்குப் பின்னரே நிலவின் பின்பகுதியின் காட்சிகள் மனிதருக்குக் காணக் கிடைத்தன; இக்கூற்று பகுதியாகவே உண்மையாகும். ஏனெனில் காலவோட்டத்தில் நிலவின் நிலை அலைவுகளால் சற்றேக் *கூடுதலாக* 59% நிலவின் பரப்பைக் காண முடிந்துள்ளது.  

புவியிலிருந்து பார்க்கும்போது நிலா முன்னும் பின்னும் செல்வது போன்ற அசைவாக நிலை அலைவைக் காணலாம். இதனால் சற்றே வெவ்வேறான அரைக்கோளப் பரப்புகளை வெவ்வேறு காலங்களில் காணலாம்.  

மூன்று வகையான நிலவு அலைவுகள் உள்ளன:  
- *நிலநிரைக்கோட்டில் அலைவு* - இது புவியைச் சுற்றி நிலாச் செல்லும் சுற்றுப்பாதையின் வட்டவிலகலால்; நிலவின் சுற்றுதல் சுற்றுப்பாதை நிலையிலிருந்து சிலநேரங்களில் முன்னதாகவும் சில நேரங்களில் பிந்தியும் இருக்கின்றது.
- *நிலநேர்க்கோட்டில் அலைவு* - இது புவியைச் சுற்றும் சுற்றுப்பாதையின் தளத்திற்கு செங்குத்தும் சுழலச்சும் சற்றே சாய்ந்திருப்பதால் ஏற்படுகின்றது. இது புவி சூரியனைச் சுற்றும்போது எவ்வாறு பருவகாலங்கள் ஏற்படுகின்றனவோ அவ்வாறானது.
- *பகலிரவு அலைவு* என்பது புவியின் சுழற்சியால் ஒவ்வொரு நாளும் ஏற்படும் சிறு அலைவாகும்; காண்பவரை புவியையும் நிலவையும் இணைக்கின்ற நேர்கோட்டிற்கு முதலில் ஒருபுறமும் பின்னர் வேறு புறமும் கொண்டு செல்கின்றது. இதனால் புவியின் மையத்தில் இல்லாத காரணத்தால் காண்பவருக்கு முதலில் நிலவின் ஒருபக்கமும் பின்னர் மற்ற பக்கமும் காணக் கிடைக்கின்றது.
## டிரோஜன் அலைவு
1772இல் ஜோசப் லூயி லாக்ராஞ்சியின் பகுப்பாய்வுகள் சிறு வான்பொருட்கள் நிலையாக ஓர் கோளுடன் அதன் சுற்றுவட்டப்பாதையைப் பகிர்ந்து கொள்ள முடியும் எனக் காட்டின. சுற்றுப்பாதையில் கோளுக்கு 60° முன்னும் பின்னும் உள்ள புள்ளிகள் லாக்ராஞ்சி புள்ளிகள் எனப்படுகின்றன; இந்தப் புள்ளிகளுக்கு அண்மித்து இயங்கும் வான்பொருட்கள் கோளின் சுற்றுப்பாதையிலேயே இயங்க முடியும். இத்தகைய *டிராஜன் சிறுகோள்கள்* புவி, வியாழன், செவ்வாய், மற்றும் நெப்டியூனின் சுற்றுப்பாதைகளில் இருப்பதாக வானியலாளர்கள் கண்டறிந்துள்ளனர். புவியின் டிரோஜன் சிறுகோள்களை, அவற்றின் அலைவுப்பாதைகள் பகல்நேர வானத்தில் அமைந்திருப்பதால், கட்புலனாகும் ஒளியில் காண்பது கடினமாகும். இருப்பினும் 2010இல் அகச்சிவப்புக் கதிர் அவதானிப்பு நுட்பங்களைப் பயன்படுத்தி சிறுகோள் புவியின் டிரோஜன் துணையாக கண்டறியப்பட்டுள்ளது; இது நிலைத்த சுற்றுப்பாதையில் முன்னால் செல்லும் லாக்ராஞ்சிப் புள்ளியில் அலைவுகளைக் கொண்டுள்ளது .  

## மேற்சான்றுகள்
# காற்றில்லா சக்கரங்கள்



வட்டகை, சக்கரம் இரண்டையும் இணைத்து ஒரே பகுதியாக ட்வீல் (tire+wheel= Tweel) எனப்படும் **காற்றில்லா சக்கரங்களை** (*Airless tires*) உருவாக்கும் முயற்சிகள் பல ஆண்டுகளாக நடைபெற்றுவருகின்றன. வழக்கமான சக்கரங்கள் சக்கரம்+வட்டகையென அமைந்திருக்கும். இதில் வட்டகைகள் காற்று நிரப்பப்பட்டு அதன் அழுத்தத்தில் இயங்கும். இதனால் பஞ்சர், வட்டகை விரைவில் வழுக்கையாதல் எனப் பல்வேறு சிக்கல்கள் உள்ளன.  

## வடிவமைப்பு
பிரான்ஸ் நாட்டின் மிச்செல்லின் நிறுவனம் இந்த ட்வீலை வடிவமைத்து இறுதி வடிவம் அளித்துள்ளதாகத் தெரிகிறது. இதில் காற்று நிரப்பப்பட்ட டியூபுக்கு பதில் வளையும் தன்மைகொண்ட பாலியூரித்தின் ஆரக்கால்கள் உள்ளன. வட அமெரிக்காவில் உள்ள தனது ஆலையைக் காற்றில்லா சக்கரங்களை உருவாக்கவே அர்ப்பணிக்கப்போவதாக மிச்செலின் தெரிவித்துள்ளது. ஜான் டீர் நிறுவனத்துடன் கைகோத்துள்ள மிச்செலின், ஜான் டீரின் புல் அறுக்கும் இயந்திரங்களில் இச்சக்கரங்களைப் பொருத்தியுள்ளது. கார் போன்ற சாலை வாகனங்களுக்கான காற்றில்லா சக்கரங்களை உருவாக்கும் முயற்சியிலும் ஈடுபட்டுவருகிறது.  

## வரலாறு
காற்றில்லா சக்கரங்கள் புதிய முயற்சி அல்ல. ஏற்கனவே ராணுவ பயன்பாட்டு வாகனங்களில் இவை இடம்பெற்றுள்ளன. தேனடை தொழில் நுட்பத்தைப் பயன்படுத்தி நான் நியுமிடிக் (non-pneumatic) வகை சக்கரங்களை விஸ்கான்சின் மாடிசன் பல்கலைக்கழக அறிவியலாளர்கள் கடந்த 2008ஆம் ஆண்டு கண்டறிந்தனர். இவ்வகை சக்கரங்களைப் பொதுச்சந்தைக்குக் கொண்டுவருவதில், தென்கொரியாவின் ஹான்கூக், சப்பானின் பிரிட்ஜ்ஸ்டோன், பிரான்சின் மிச்செலின் உள்ளிட்ட நிறுவனங்கள் போட்டியிட்டன. பிரிட்ஜ்ஸ்டோன் நிறுவனம் 9 இன்ச் அளவுள்ள, மின்னனு நகர்வு நாற்காலிகளில் பயன்படுத்தத் தக்க காற்றில்லா சக்கரங்களை வடிவமைத்தது.2011 ஆம் ஆண்டு டோக்கியோ தானுந்து சந்தையில் இவற்றை அறிமுகப்படுத்தியது. இருப்பினும் பொதுப் பயன்பாட்டுக்கு வரவில்லை. ஹான்கூக் நிறுவனம் 2013 செப்டம்பரில் பிராங்பர்ட் தானுந்து கண்காட்சியில் ஐ-பிளெக்ஸ் என்ற பெயரில் காற்றில்லா சக்கரங்களை அறிமுகப் படுத்தியது. பாலியூரித்தின் கூட்டுப்பொருள்களால் உருவாக்கப்பட்ட இச்சக்கரங்கள் 95 விழுக்காடு மறுசுழற்சி செய்ய உகந்தவை. ,
# ஹன்ஸ்ராஜ் கங்காராம்


**ஹன்ஸ்ராஜ் கங்காராம் அஹீர்** (Hansraj Gangaram Ahir), மகாராட்டிர அரசியல்வாதி. இவர் 1954-ஆம் ஆண்டின் நவம்பர் பதினொன்றாம் நாளில் மகாராட்டிரத்தில் உள்ள நாந்தேட்டில் பிறந்தார். இவர் பாரதிய ஜனதா கட்சியைச் சேர்ந்தவர். இவர் சந்திரப்பூர் மக்களவைத் தொகுதியில் போட்டியிட்டு வென்று, பதினொன்று, பதினான்கு, பதினைந்து மற்றும் பதினாறாவது மக்களவைகளில் உறுப்பினராகப் பணியாற்றினார். 2011 முதல் 2014 வரை தொடர்ந்து நான்கு முறை *ஸன்ஸத் ரத்னா* எனப்படும் *நாடாளுமன்ற மணி* விருதைப் பெற்றுள்ளார்.  

## பதவிகள்
இவர் கீழ்க்காணும் பொறுப்புகளை ஏற்றுள்ளார்.  
- 1994-96: மகாராட்டிர சட்ட மேலவையில் உறுப்பினர்
- 1996: பதினொன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# பாவனா புண்டுலிக்ராவ் கவளி

**பாவனா புண்டுலிக்ராவ் கவளி**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1973-ஆம் ஆண்டின் மே 23-ஆம் நாளில் பிறந்தார். இவர் வாசிம் மாவட்டத்தின் ரிசோடு என்னும் ஊரில் பிறந்தார். இவர் யவத்மாள்-வாசிம் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
கீழ்க்காணும் பதவிகளை ஏற்றுள்ளார்.  
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014 : பதினாறாவது மக்களவையில் உறுப்பினர்
# கச்சேரி ஆரம்பம்


***கச்சேரி ஆரம்பம்*** என்பது 2010 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். திரைவண்ணன் இயக்கிய இத்திரைப்படத்தில் ஜீவா, பூனம் பஜ்வா, ஜே. டி. சக்ரவர்த்தி, வடிவேலு ஆகியோர் முன்னணி கதாபாத்திரத்தில் நடித்திருந்தனர். டி. இமான் இசையமைத்த இப்படம் 2010 மார்ச் 19 அன்று வெளியானது.  

## நடிகர்கள்
- ஜீவா - பாரி
- பூனம் பஜ்வா - மதி
- ஜே. டி. சக்ரவர்த்தி - சிவமணி
- வடிவேலு - தீபாவளி
- அழகம் பெருமாள்
- காதல் தண்டபாணி
- அன்சிபா அசன் -சுமதி
- நிஷா கோதரி (ஒரு பாடலில் மட்டும்)

## பாடல்கள்
டி. இமான் இசையமைத்த இத்திரைப்படத்தின் பாடல்கள்:
# ராவ்சாகேப் பாட்டீல் தான்வே

**ராவ்சாகேப் பாட்டீல் தான்வே**, மகாராட்டிர அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1955-ஆம் ஆண்டின் மார்ச்சு பதினெட்டாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, ஜால்னா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜால்னா மாவட்டத்தில் உள்ள ஜாவ்கேடா என்ற ஊரில் பிறந்ததவர். இதே மாவட்டத்தின் போகர்தன் என்ற ஊரில் இவர் வசிக்கிறார். இவர் தற்போது இந்திய நிலக்கரி அமைச்சகத்தின் இணை அமைச்சராக உள்ளார்.  

## பதவிகள்
இவர் கீழ்க்காணும் பொறுப்புகளையும் பதவிகளையும் ஏற்றுள்ளார்.  
- போகர்தன் ஊராட்சித் தலைவர்
- 1990-99: மகாராட்டிர சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே 2014: பதினாறாவது மக்களவையில் உறுப்பினர்
- மே 2019: பதினேழாவது மக்களவை உறுப்பினர்
- மே 2019: இணை அமைச்சர், நிலக்கரி அமைச்சகம், இந்தியா
# ஹரிஷ்சந்திர தேவ்ராம் சவான்


**ஹரிஷ்சந்திர தேவ்ராம் சவான்** (*Harischandra Devram Chavan*, 25 திசம்பர் 1951 – 14 நவம்பர் 2024) என்பவர் மகாராட்டிர அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, திண்டோரி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் நாசிக் மாவட்டத்தில் உள்ள பிரதாப்கட் என்னும் ஊரைச் சேர்ந்தவர்.  

## பதவிகள்
இவர் கீழ்க்காணும் பொறுப்புகளை ஏற்றுள்ளார்.  
- 1995-99: மகாராட்டிர சட்டமன்ற உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# சந்திரகாந்து பாவுராவ்

**சந்திரகாந்து பாவுராவ்**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1952-ஆம் ஆண்டின் ஜனவரி முதலாம் நாளில் பிறந்தார். இவர் அவுரங்காபாத் நகரில் பிறந்து, அங்கேயே வசிக்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, அவுரங்காபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
இவர் கீழ்க்காணும் பதவிகளை ஏற்றுள்ளார்.  
- 1990-99: மகாராட்டிர சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# வேதா

‌  

***வேதா*** (*Vedha*) என்பது 2008 இல் வெளிவந்த இந்திய தமிழ் நாடக திரைப்படம் ஆகும். இப்படத்திற்கு ஆர். நித்தியக்குமார் இயக்கியிருந்தார். இத்திரைப்படத்தில் அருண் விஜய் மற்றும் ஷீலா ஆகியோர் நடித்திருந்தனர். இத்திரைப்படத்திற்கு ஸ்ரீகாந்த் தேவா இசையமைத்திருக்கிறார்.  

## கதை

## நடிகர்கள்
- அருண் விஜய் விஜய்
- ஷீலா - வேதமாக
- வதனாக ஜெயவர்தன்
- கருணாஸ்
- சீதா
- சத்தியபிரகாஷ்- சத்யா
- போஸ் வெங்கட்
- மயில்சாமி
- சிங்கமுத்து
- ஏ.சி முரளி மோகன்
- மதன் பாப்

## ஒலிப்பதிவு
இப்படத்திற்கு ஸ்ரீகாந்த் தேவா இசையமைத்தார்.  
| 1 | "ஆஷகே ஆஷகே" | கே.கே., சின்மாயி | தங்கா. செந்தில்குமார் |
| --- | --- | --- | --- |
| 2 | "அயோ ஆசை" | உதித் நாராயண், பாப் ஷாலினி | பி.விஜய் |
| 3 | "சிக்கு புக்கு ரயிலு" | கண பாலா | ஆர்.நித்த்யகுமார் |
| 4 | "நினைதா பாவம்" | விஜய் யேசுதாஸ் | வாசு பாஸ்கர் |
| 5 | "ரசிக்கம் சீமனே" | அனுராதா ஸ்ரீராம் | யுகபாரதி |
| 6 | "விலக்கினில்" | விஜய் யேசுதாஸ் | வாசு பாஸ்கர் |
| 7 | "அச்சமில்லை அச்சமில்லை" | திப்பு, ஹர்ஜித் | விஜய் சாகர் |
| 8 | "வன்னர்பேட்டா" | சுபாஷ், தங்க பாஸ்கர் | பார்த்தி பாஸ்கர் |
| 9 | "என்னாய் நான்" | உன்னி மேனன் | வாசு கோகிலா |
# விசய் சேசாத்திரி


**விசய் சேசாத்திரி** (Vijay Seshadri பிறப்பு 1956) என்பவர் ஓர் ஆங்கிலக் கவிஞர். 2014 ஆம் ஆண்டுக்குரிய புகழ் வாய்ந்த புலிட்சர் பரிசு பெற்றவர். இவர் ஒரு கட்டுரையாளராகவும் இலக்கியத் திறனாய்வாளராகவும் கல்லூரி ஆசிரியராகவும் விளங்கி வருகிறார். அமெரிக்காவில் வாழும் ஓர் இந்தியர் ஆவார்.  

## பிறப்பும் படிப்பும்

இந்தியாவில் பெங்களூருவில் பிறந்த விசய் சேசாத்திரி தம் 5 ஆம் அகவையில் அமெரிக்காவுக்கு வந்தார். இவருடைய தந்தை இவரை ஒரு அறிவியல் மேதையாக உருவாக்க விரும்பினார். ஆனால் கவிதை இவரை ஆட்கொண்டது. இளைஞராக இருக்கும்போது கொலம்பசு, ஓகியோ ஊர்களில் வசித்தார். கொலம்பியா பல்கலைக் கழகத்தில் எம்.எப். ஏ. என்னும் உயர் கல்வி பயின்றார். உருது மொழியைப் பயில இந்தியாவின் லாகூருக்குச் சென்றார். மிர்சா காலிப் என்னும் கவிஞரின் இலக்கியப் படைப்புகளை ஆர்வத்துடன் பயின்றார்.  

## கவிதை நூல்கள்

- ஒயில்ட் கிங்டம் (Wild Kingdom) 1996
- தி லாங்க் மெடோ ( The Long Meadow) 2003
- 3 செக்சன்ஸ் (3 Sections) 2013

## கவிதைச் சிறப்பு

ஆடன், யீட்ஸ், ராபர்ட் ப்ராஸ்ட், வால்ட் விட்மன் போன்ற ஆங்கிலக் கவிஞர்களை நேசிக்கும் இவர் பெற்ற மீனவத் தொழில் அனுபவங்களையும் சுமையுந்துகள் ஒட்டிய அனுபவங்களையும் இவருடைய கவிதைகளில் காணலாம். 2013 ஆம் ஆண்டில் வெளி வந்த 3 செக்சன்ஸ் என்னும் கவிதை நூலின் சிறப்பைப் பாராட்டிப் புலிட்சர் பரிசு 2014 ஆம் ஆண்டில் வழங்கப்பட்டது.  

## பணி

பென்னிங்க்டன் கல்லூரியிலும் சாரா லாரன்சு கல்லூரியிலும் ஆசிரியராகப் பணி புரிகிறார். நியூயார்க்கர் போன்ற இலக்கிய இதழ்களில் இலக்கியக் கட்டுரைகளை எழுதி வருகிறார். நூல்களைத் திறனாய்வு செய்தும் எழுதி வருகிறார்.  

## மேற்கோள்

- http://www.deccanchronicle.com/141123/lifestyle-offbeat/article/turn-verse
# அல்பிரட் தம்பிஐயா


**அல்பிரட் லியோ சவரிமுத்து தம்பிஐயா** (*Alfred Leo Saverimuthu Thambiayah*, நவம்பர் 8, 1903 - ) இலங்கைத் தமிழ் தொழிலதிபரும், அரசியல்வாதியும், நாடாளுமன்ற உறுப்பினரும் ஆவார்.  

## ஆரம்ப வாழ்வு
தம்பிஐயா 1903 நவம்பர் 8 அன்று இலங்கையின் வடக்கே ஊர்காவற்துறை, கரம்பொன் இவரது தந்தை ஊர்காவற்துறையில் கப்பல் சொந்தக்காரராக இருந்தவர். மானிப்பாயைச் சேர்ந்த அதிகார் செல்லமுத்து என்பவரின் மகள் ராஜேசுவரியை (இ. 14 அக்டோபர் 2009) இவர் திருமணம் முடித்தார். இந்நிறுவனம் கொழும்புத் துறைமுகத்தின் பெரும்பாலான வணிக நடவடிக்கைகளைத் தமது கட்டுப்பாட்டுக்குள் வைத்திருந்தது. இவரது வணிக நிறுவனம் அரசு-நிறுவனமான கொழும்பு துறைமுக ஆணையத்துடன் வணிகத் தொடர்பில் உள்ளதால் தம்பிஐயாவின் தேர்வை எதிர்த்து இவரை எதிர்த்துப் போட்டியிட்ட ஏ. வி. குலசிங்கம் (த.கா.) வழக்குத் தொடுத்தார். இவ்வழக்கை விசாரித்த நீதிபதி பசநாயக்கா என்பவர் தம்பிஐயாவின் தெரிவு செல்லுபடியாகாது எனத் தீர்ப்பு வழங்கினார். அக்காலத்தைய தேர்தல் விதிகள் மேன்முறையீடு செய்ய அனுமதிக்காததால், அன்றைய டி. எஸ். சேனநாயக்கா அரசு தேர்தல் முறையீடுகளுக்கு மேன்முறையீட்டை அனுமதிக்கும் சட்டமூலத்தை 1948 ஆம் ஆண்டில் அவசர அவசரமாக நிறைவேற்றியது. தம்பிஐயாவின் மேன்முறையீட்டை விசாரித்த மூவர் அடங்கிய நீதிபதிகள் குழு தம்பிஐயாவுக்கு சார்பாகத் தீர்ப்பு வழங்கியது.  

தம்பிஐயாவின் பதவிக் காலத்தில் வேலணைத் தீவுக்கு யாழ்ப்பாணக் குடாநாட்டில் இருந்தும், புங்குடுதீவில் இருந்தும் தரைவழிப் போக்குவரத்துப் பாதைகள் அமைக்கப்பட்டன. தமிழ்க் காங்கிரஸ் கட்சி 1953 ஆம் ஆண்டில் சேனநாயக்கா அரசில் இருந்து விலகியது. ஆனாலும், தம்பிஐயா ஐக்கிய தேசியக் கட்சியில் சேர்ந்து அரசில் தொடர்ந்து இணைந்திருந்தார். 1956 ஆம் ஆண்டில் சிங்களம் மட்டும் சட்டத்திற்கு அன்றைய அரசு ஆதரவளித்ததைத் தொடர்ந்து அக்கட்சியில் இருந்து விலகினார். மார்ச் 1960 நாடாளுமன்றத் தேர்தல்களில் போட்டியிட்டு இலங்கைத் தமிழரசுக் கட்சி வேட்பாளர் வி. ஏ. கந்தையாவிடம் தோற்றார்.  

1958 ஆம் ஆண்டு கொழும்பிலும் சுற்றுப் புறத்திலும் தமிழருக்கு எதிராக இடம்பெற்ற கலவரங்களின் போது பாதிப்புற்ற தமிழர்களை பாதுகாப்புக் காரணங்களுக்காக யாழ்ப்பாணத்திற்கு அழைத்துச் செல்வதற்குத் தமது கப்பல்களைக் கொடுத்துதவினார். ரேணுகா நிறுவனத்தின் தலைவராக தம்பிஐயாவின் மகள் இந்துமதி ரேணுகா ராசையா இருந்து வருகிறார். தம்பையாவின் பேரன் சமிந்திரா அதன் நிறைவேற்றுப் பணிப்பாளராக உள்ளார்.
# ஓதப் பூட்டல்

தனது சுழற்சிக்கு எடுக்கும் நேரமும் புவியை சுற்றும் நேரமும் ஒன்றாக இருப்பதால் ஓதப் பூட்டல் ஏற்படுகின்றது. இடதுபுற படிமத்தில் காட்டப்பட்டுள்ளது போல, நிலை அலைவு விளைவைத் தவிர, நிலா எப்போதும் தனது ஒருபக்கத்தையே புவியை நோக்கிக் காட்டியவண்ணம் உள்ளது. (இந்தப் படிமத்தில் நிலா அளவிற்கேற்ப காட்டப்படவில்லை.) நிலா தன்னைத் தானே சுற்றாமல் இருந்தால், வலதுபுற படிமத்தில் காட்டப்பட்டுள்ளதுபோல, புவியைச் சுற்றி வரும்போது தனது முன் புறத்தையும் பின் புறத்தையும் மாற்றி மாற்றி காட்டும்.]]  

**ஓதப் பூட்டல்** (*Tidal locking*), அல்லது **ஈர்ப்பு விசைப் பூட்டல்** (*gravitational locking*) என்பது ஓர் வானியல்சார் பொருள் மற்றொரு வானியல்சார் பொருளைச் சுற்றிவரும்போது ஈர்ப்புச் சரிவினால் விண்வெளிப்பொருளின் ஒரு பக்கம் மட்டுமே மற்றதை நோக்கி இருக்குமாறு அமைவதாகும். இந்த விளைவு **ஒத்தியங்கு சுழற்சி** என்றும் குறிப்பிடப்படுகின்றது. காட்டாக, எப்போதும் நிலவின் ஒரே பக்கம் புவியை நோக்கி உள்ளது. ஓதப் பூட்டிய பொருள் தனது அச்சில் சுழலும் நேரமும் தனது கூட்டாளிப் பொருளை சுற்றுகின்ற நேரமும் ஒன்றாக உள்ளது. இதனால் ஒரு அரைக்கோளம் நிரந்தரமாக தனது கூட்டாளிப் பொருளை நோக்கி உள்ளது. பொதுவாக பெரிய விண்பொருளுடன் துணைக்கோள் ஓதப்பூட்டப்படும். பெரிய பொருளை பூட்டுவதற்கு நிறைய நேரமெடுக்கும் என்பதால் இவ்வாறு நிகழ்கிறது. போதுமான நேரம் கொடுக்கப்பட்டால் முடிவில் இரண்டுமே ஒன்றுடன் ஒன்று ஓதப்பூட்டப்பட்டிருக்கும். இரண்டுக்குமிடையே உள்ள திண்ம வேறுபாடும் இடைத்தொலைவும் குறைந்திருந்தால் விரைவில் நிகழும். இத்தகைய விளைவினை புளூட்டோவிற்கும் இதன் துணைக்கோளான சரோனுக்குமிடையேக் காணலாம்.  
ஓதப் பூட்டல் நிகழ எத்தனைக் காலமெடுக்கும் என்பதை கணக்கிட இயலும்.  

இந்த விளைவு சில செயற்கைக் கோள்களை நிலைப்படுத்த பயன்படுத்தப்படுகின்றது.  

## ஈர்ப்புவிசையால் பூட்டப்பட்ட வானியல்சார் பொருட்களின் பட்டியல்

### சூரியக் குடும்பம்
** புவியுடன்** பூட்டப்பட்டது  
- நிலா

** செவ்வாயுடன்** பூட்டப்பட்டது  
- போபொசு
- தெய்மொசு

**வியாழனுடன்** பூட்டப்பட்டது  
<div>  
- மெடீசு
- அட்ராசுத்தியா
- அமல்த்தியா
- தேபெ
- ஐஒ
- ஐரோப்பா
- கனிமிடு
- கலிஸ்டோ
</div>  

**சனியுடன்** பூட்டப்பட்டது  
<div>  
- பான்
- அட்லாசு
- புரோமெதெயசு
- பண்டோரா
- எபிமெதியசு
- யானூசு
- மிமாசு
- என்சலடசு
- டெலசுட்டோ
- தெதைசு
- கலிப்சோ
- டியோன்
- ரியா
- டைட்டன்
- இலாபெடசு
</div>  

**யுரேனசு** பூட்டப்பட்டது  
- மிராண்டா
- ஏரியல்
- உம்பிரியல்
- டைட்டானியா
- ஓபிரான்

** நெப்டியூன்** பூட்டப்பட்டது  
- புரோடியசு
- டிரைட்டன்

**புளூட்டோ** பூட்டப்பட்டது  
- சரோன் (புளூட்டோவே சரோனுடன் பூட்டப்பட்டுள்ளது)

### சூரியனுக்கு வெளியே
- டௌ பூடிசு தன் அண்மையில் சுற்றும் பெருங்கோள் டௌ பூடிசு பி உடன் பூட்டப்பட்டுள்ளதாக அறியப்பட்டுள்ளது..

## மேற்சான்றுகள்
# ஈழநாதம்



**ஈழநாதம்** (*Eelanatham*) இலங்கையின் தமிழீழப் பகுதிகளில் வெளிவந்த ஒரு நாளிதழ் ஆகும். தமிழ் தேசியவாத முன்னோக்கு கொண்டதாகவும், புலிகளுக்கு ஆதரவான நிலைப்பாட்டை ஊக்குவித்ததாகவும் இப்பத்திரிகை அறியப்பட்டது.  

## ஆரம்பமும், முடிவும்
1990 ஆம் ஆண்டு பிப்ரவரி மாதம் 19 அன்று யாழ்ப்பாணத்தில் ஆரம்பிக்கப்பட்ட இந்த நாளிதழ், பல்வேறு இடையூறுகளுக்கு இடையே தொடர்ந்து செயற்பட்டது. செய்தித்தாள் பல முறை தாக்கப்பட்டது.  

2009 ஆம் ஆண்டில் நடந்த இறுதிப் போரின்போதும், முள்ளிவாய்க்கால் பகுதியில் ஈழநாதம் இயங்கி வந்தது. 10 மே 2009 அன்று எறிகணைத் தாக்குதல்களில் கணினிகள் முழுவதுமாக சேதமடைந்ததால், பணியினை தொடர இயலாமல் நிறுத்தப்பட்டது. இதன் ஊழியர்கள் பலர் துணை இராணுவக் குழுக்கள் மற்றும் பிற சக்திகளால் படுகொலை செய்யப்பட்டனர்.
# கிளேசர் பிணைப்பு வினை

**கிளேசர் பிணைப்பு வினை** (*Glaser coupling*) என்பது ஒரு வகையான கரிம வேதியியல் பிணைப்பு வினையாகும். குப்ரசு உப்புகளான செப்பு(I) குளோரைடு அல்லது செப்பு(I) புரோமைடு உப்புகளுடன் கூடுதலாக ஆக்சிசன் போன்ற ஒர் ஆக்சிசனேற்றியும் ஈடுபடுவது பழைமையான இந்த அசிட்டிலீன் சார்ந்த பிணைப்பு வினையின் அடிப்படையாகும். இவ்வினையின் ஆரம்ப நோக்கம் அம்மோனியா ஆகும். தண்ணீர் அல்லது ஆல்ககால் இங்கு கரைப்பானாகப் பயன்படுகிறது. 1869 ஆம் ஆண்டில் கார்ல் ஆண்டிரியாசு கிளேசர் முதன் முதலாக இவ்வினையைக் கண்டறிந்தார்.  

1882 ஆம் ஆண்டில் அடால்ப் வான் பேயர் இம்முறையைப் பயன்படுத்தி தொகுப்பு முறையில் சின்னமிக் அமிலத்தில் இருந்து இண்டிகோ சாயம் தயாரித்தார்  

## இவற்றையும் காண்க
- காடியாட்-சாட்கிவிக்சு பிணைப்பு வினை - குப்ரசு உப்பு வினையூக்கிபின் மற்றொரு ஆல்கைன் பிணைப்பு வினை.
- சோனோகாச்சிரா பிணைப்பு வினை - Pd/Cu வினையூக்கியின் ஆல்கைன் மற்றும் அரைல் அல்லது வினைல் ஆலைடு பிணைப்பு வினை.
- காசுட்ரோ-சுடீபன்சு பிணைப்பு வினை - செப்பு(I) அசிட்டலைடு மற்றும் ஓர் அரைல் ஆலைடு பங்கேற்கும் குறுக்குப் பிணைப்பு வினை
# சிந்தாமண் நவ்சா

**சிந்தாமண் நவ்சா**, மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 1950-ஆம் ஆண்டின் ஜூன் முதலாம் நாளில் பிறந்தவர். இவர் தானே மாவட்டத்தில் உள்ள கவாடா என்ற ஊரைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, பால்கர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
- 1996: பதினோராவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 2009: மகாராட்டிர சட்டமன்ற உறுப்பினர்
- மே, 2014: பதினாறாவது மக்களவையில் உறுப்பினர்
# சி. அருளம்பலம்


**சின்னையா அருளம்பலம்** (*Chinnaiah Arulampalam*, 18 பெப்ரவரி 1909 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## அரசியலில்
அருளம்பலம் 1952 ஆம் ஆண்டில் இடம்பெற்ற 2ஆவது நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் வேட்பாளராக கோப்பாய் தொகுதியில் போட்டியிட்டு இலங்கைத் தமிழரசுக் கட்சி வேட்பாளர் கு. வன்னியசிங்கத்திடம் தோற்றார். பின்னர் 1956 தேர்தலிலும் போட்டியிட்டுத் தோற்றார்.  

அருளம்பலம் நல்லூர் தொகுதியில் மார்ச் 1960, சூலை 1960 மற்றும் 1965 தேர்தல்களில் போட்டியிட்டு இலங்கைத் தமிழரசுக் கட்சி வேட்பாளர் இ. மு. வி. நாகநாதனிடம் தோற்றார். அவர் பின்னர் 1970 தேர்தலில் மீண்டும் போட்டியிட்டு நாகநாதனை வென்று நாடாளுமன்றம் சென்றார். அவர் பின்னர் ஆளும் இலங்கை சுதந்திரக் கட்சிக்கு கட்சி மாறினார். இதன் பயனாக அவருக்கு 1975 ஆம் ஆண்டில் குழுப் பிரதித் தலைவர் பதவி கிடைத்தது..  

1977 தேர்தலில் சுதந்திரக் கட்சியின் சார்பில் நல்லூர்த் தொகுதியில் போட்டியிட்டு 1,042 வாக்குகளை மட்டும் பெற்று படுதோல்வி அடைந்தார்.
# கோபால் சின்னைய செட்டி

**கோபால் சின்னைய செட்டி**, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் மும்பையில் காந்திவலி பகுதியில், 1954-ஆம் ஆண்டின் ஜனவரி 31ஆம் தேதியில் பிறந்தார். இவர் மேற்கு போரிவலி பகுதியில் வசிக்கிறார்.  
இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, வடக்கு மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# கஜானன் சந்திரகாந்து

**கஜானன் சந்திரகாந்து** கீர்த்திகார், மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1943-ஆம் ஆண்டின் செப்டம்பர் மூன்றாம் நாளில் பிறந்தார். இவர் மும்பையின் கோரேகாவ் பகுதியில் வசிக்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, வடமேற்கு மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
கீழ்க்காணும் பொறுப்புகளை ஏற்றுள்ளார்.  
- 1990 - 2004: மகாராட்டிர சட்டமன்றத்தின் உறுப்பினர் (நான்கு முறை)
- 1995 - 1998: மகாராட்டிர அரசின் அமைச்சர் (உள்துறை, சுற்றுலாத் துறை)
- 1998 - 1999: மகாராட்டிர அரசின் அமைச்சர் (தகவல் துறை, மக்கள் தொடர்புத் துறை, போக்குவரத்துத் துறை)
- மே, 2014: பதினாறாவது மக்களவையில் உறுப்பினர்
# கே. சோமையா

**கே. சோமையா**, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1954-ஆம் ஆண்டின் பிப்ரவரி பன்னிரண்டாம் நாளில் பிறந்தார். இவர் மும்பையில் பிறந்து வளர்ந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, வடமேற்கு மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
இவர் கீழ்க்காணும் பதவிகளை ஏற்றுள்ளார்.  
- 1995-99: மகாராட்டிர சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# செப்பு(I) புரோமைடு


**செப்பு(I) புரோமைடு** (*Copper(I) bromide*) என்ற கனிமச் சேர்மத்தின் மூலக்கூறு வாய்ப்பாடு CuBr ஆகும். இது **குப்ரசு புரோமைடு** என்றும் அழைக்கப்படுகிறது. இந்த எதிர்காந்தத் திடப்பொருள் துத்தநாக சல்பைடு சேர்மத்தினைப் போல பல்பகுதிக் கட்டமைப்பைக் கொண்டுள்ளது. இச்சேர்மம் பரவலாக தொகுப்பு முறையில் கரிமச் சேர்மங்களைத் தயாரிக்கப் பயன்படுகிறது.  

## தயாரிப்பு, அடிப்படைப் பண்புகள், அமைப்பு

தூய்மையான திடப்பொருளாக உள்ளபோது இச்சேர்மம் நிறமற்று உள்ளது. இருந்தபோதிலும் இதனுடைய மாதிரி உப்புகள் பெரும்பாலும் குப்ரிக் அசுத்தங்கள் கலந்திருக்கும் காரணத்தால் நிறம் பெற்றே காணப்படுகின்றன. ( படம் பார்க்கவும் ). தாமிரம் அயனியும் காற்றில் எளிதாக ஆக்சிசனேற்றம் அடைகிறது. குப்ரிக் உப்புகளை புரோமைடு முன்னிலையில் சல்பைட்டுடன் சேர்த்து ஆக்சிசன் குறைப்பு வினைக்கு உட்படுத்துவதன் மூலமாக தாமிர(1) புரோமைடு பெரும்பாலும் தயாரிக்கப்படுகிறது. உதாரணமாக குப்ரிக் புரோமைடை சல்பைட்டுடன் சேர்த்து ஆக்சிசன் குறைப்பு வினைக்கு உட்படுத்தினால் குப்ரசு புரோமைடும் ஐதரசன் புரோமைடும் உருவாகின்றன.  

:2 CuBr<sub>2</sub> + H<sub>2</sub>O + SO<sub>3</sub><sup>2&minus;</sup> → 2 CuBr + SO<sub>4</sub><sup>2&minus;</sup> + 2 HBr  

பல்பகுதி கட்டமைப்பின் காரணமாக இது பெரும்பாலான கரைப்பான்களில் கரைவதில்லை. நான்கு ஒருங்கிணைக்கப்பட்ட தாமிர அணு மையங்கள் புரோமைடு ஈந்தணைவிகளால் ஒன்றோடொன்று இணைக்கப்பட்டுள்ள தனிச்சிறப்பைக் கொண்டுள்ளது. (ZnS அமைப்பு) லூயிசு காரத்துடன் சேர்க்கும் போது தாமிர புரோமைடு மூலக்கூறு கூட்டுப்பொருளாக மாற்றமடைகிறது. உதாரணமாக இருமெத்தில் சல்பைடுடன் சேர்ந்து நிறமற்ற கலவையாக உருவாகிறது:  

:CuBr + S(CH<sub>3</sub>)<sub>2</sub> → CuBr(S(CH<sub>3</sub>)<sub>2</sub>) .  

இந்த ஒருங்கிணைந்த சகப்பிணைப்புக் கலவையில் தாமிரம் இரண்டு ஒருங்கிணைப்புகளாய் நேர்கோட்டு வடிவிலும் பிற ஒருங்கிணைப்புகளுக்கு ஈந்தனைவிகளும் வாய்ப்பளிக்கின்றன. உதாரணமாக முப்பினைல்பாசுபீன் என்ற கலவையைப் பொறுத்தவரை CuBr(P(C6H5)3) வடிவ ஒருங்கிணைப்பை அளிக்கிறது. இருந்தாலும் இவ்வகையான சேர்மங்கள் மிகவும் சிக்கலான கட்டமைப்பைக் கொண்டுள்ளன.  

## கரிம வேதியியல் பயன்கள்

சாண்ட்மேயர் வினையில் CuBr டையாசோனியம் உப்புகளை அதனுடன் தொடர்புடைய அரைல் புரோமைடுகளாக மாற்றும் வேலையைச் செய்கிறது:  

:ArN<sub>2</sub><sup>+</sup> + CuBr → ArBr + N<sub>2</sub> + Cu<sup>+</sup>  

மேற்கூறிய சிக்கலான கலவையில் கரிமத்தாமிர கரணிகளாக CuBr(S(CH3)2) பரவலாக பயன்படுத்தப்படுகிறது. அணு மாற்ற தனியுறுப்பு பல்படியாதல் வினைகளில் தொடர்புடைய CuBr கலவைகள் வினையூக்கிகளாகச் செயல்படுகின்றன. குறுக்கு ஐதரசன்நீக்க பிணைப்பு வினைகளில் தாமிரம் வினையூக்கியாகச் செயல்படுகிறது.
# பூனம் மகாஜன்


**பூனம் மகாஜன்**, (*Poonam Mahajan*) மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1980-ஆம் ஆண்டின் திசம்பர் ஒன்பதாம் நாளில் பிறந்தார். இவர் முன்னாள் மத்திய அமைச்சரவை அமைச்சர் பிரமோத் மகாஜன்- ரேகா மகாஜனின் மகளாவார். இவரது சகோதரர் ராகுல் மகாஜன் ஒரு பொழுதுபோக்கு நிகழ்சியாளராக இருக்கிறார். பூனம் 2014-ஆம் ஆண்டில் நடைபெற்ற பாராளுமன்றத் தேர்தலின்போது, வடமத்திய மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

பாரதிய ஜனதா கட்சியின் இளைஞர் அமைப்பான பாரதிய ஜனதா யுவ மோர்ச்சாவின் தேசியத் தலைவைராகவும் செப்டம்பர் 2016 முதல் செப்டம்பர் 2020 வரை பணியாற்றியுள்ளார்.
# அகரம் அறக்கட்டளை



**அகரம் அறக்கட்டளை** என்பது 2006-ஆம் ஆண்டில் ஆரம்பிக்கப்பட்ட அரசு சார்பற்ற ஒரு தொண்டு நிறுவனம் ஆகும். இதன் நோக்கம் தரமான கல்வியை சமுதாயத்தின் அனைத்துத் தரப்பினருக்கும் கொண்டு சேர்ப்பதாகும். இந்த அமைப்பின் நிறுவனர் திரைப்பட நடிகர் சூர்யா சிவகுமார்.  

## அடிகுறிப்பு
- http://www.thehindu.com/news/cities/chennai/helping-students-rise-above-poverty-achieve-success/article5743878.ece
- http://www.thehindu.com/features/kids/changing-lives/article2138709.ece
- http://www.thehindu.com/news/national/tamil-nadu/sowing-the-seeds-of-hope-in-the-minds-of-needy-students/article567020.ece
# கர்நாடக சட்டப் பேரவை



**கர்நாடக சட்டமன்றம்** என்பது கர்நாடக மாநிலத்தின் மாநிலச் சட்டப் பேரவை ஆகும். கர்நாடக மாநிலத்தில் சட்டம் ஆக்கும் அமைப்பு முறை ஈரவை முறைமை ஆகும். (அதாவது, சட்டமன்றம், சட்ட மேலவை ஆகிய இரண்டும் இருக்கும்.) சட்டமன்றம் பெங்களூரில் உள்ள விதான சௌதாவில் இயங்குகிறது. சட்டமன்றத்தில் 225 உறுப்பினர்கள் இருப்பர். ஒருவர் மட்டும் நியமிக்கப்படுவார். ஏனையோர், ஒவ்வொரு தொகுதியிலும் தலா ஒருவர் என்ற முறையில் தேர்ந்தெடுக்கப்படுவர். இவர்கள் மக்களால் தேர்தல் மூலம் தேர்ந்தெடுக்கப்படுவர். ஒரு தொகுதியில் அதிக வாக்குகளைப் பெறுபவர், அந்த தொகுதியின் சட்டமன்ற உறுப்பினராக தேர்ந்தெடுக்கப்படுவார்.  

2023-ஆம் ஆண்டில் நடைபெற்ற மாநில சட்டமன்றத் தேர்தலில் புதிய உறுப்பினர்கள் தேர்ந்தெடுக்கப்பட்டனர். இது வரை பதின்மூன்று சட்டமன்றங்கள் நடந்துள்ளன. தற்போது, பதினான்காவது சட்டமன்றம் இயங்குகிறது.  

## சட்டமன்ற உறுப்பினர்கள்
- கர்நாடக சட்டமன்ற உறுப்பினர்கள்

## மேலும் பார்க்க
- விதான சௌதா
- கர்நாடக அரசு
- கர்நாடக முதலமைச்சர்களின் பட்டியல்
- கர்நாடக சட்ட மேலவை
# இந்திய பஞ்சாபின் சட்டமன்றம்



**பஞ்சாப் சட்டமன்றம்** பஞ்சாப் மாநிலத்தின் சட்டவாக்க அவை ஆகும். இதில் 117 உறுப்பினர்கள் இருப்பர். ஒவ்வொருவரும் மக்களால் தேர்ந்தெடுக்கப்பட்டு, ஐந்தாண்டு காலம் வரை பதவியில் இருப்பர். சட்டமன்றம் தலைமைச் செயலக் கட்டிடத்தில் இயங்குகிறது. சட்டமன்ற அரண்மனை சண்டிகரில் உள்ளது.  

## சபாநாயகர்

## முதல்வர்

## சட்டமன்ற உறுப்பினர்கள்
- சட்டமன்ற உறுப்பினர்கள் - பஞ்சாப் அரசு

## ஆளுநர்
# அர்விந்து கண்பத்

**அர்விந்து கண்பத்**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1951-ஆம் ஆண்டின் டிசம்பர் 31-ஆம் நாளில் பிறந்தார். இவர் 2014 இந்தியப் பொதுத் தேர்தலிலில், தெற்கு மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

2019 இந்தியப் பொதுத் தேர்தலில், இவர் மீண்டும் தெற்கு மும்பை மக்களவைத் தொகுதியிலிருந்து போட்டியிட்டு வென்றார். மேலும் இவர் நரேந்திர மோதியின் இரண்டாம் அமைச்சரவையில் பெருந்தொழில்கள் மற்றும் பொதுத்துறை தொழில் நிறுவனங்களுக்கான அமைச்சராக 30 மே 2019 அன்று பதவியேற்றார்.
# தகடூர் வரலாறும் பண்பாடும் (நூல்)

**தகடூர் வரலாறும் பண்பாடும்** என்னும் தலைப்புடன் கூடிய நூல் இன்றைய தருமபுரி, கிருட்டிணகிரி மாவட்டங்களின் வரலாற்றைக் கூறும் நூலாகும். இதன் ஆசிரியர் முனைவர் இரா. இராமகிருட்டிணன். சூன் 2008 இல் முதற் பதிப்பாக வெளிவந்த இந்த நூலை, ராயப்பேட்டை, சென்னையைச் சேர்ந்த ராமையா பதிப்பகத்தினர் வெளியிட்டனர். இந்நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் “நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு” எனும் வகைப்பாட்டில் பரிசு பெற்றிருக்கிறது.  
## ஆசிரியர்

இந்நூலின் ஆசிரியர் மூனைவர் இரா. இராமகிருட்டிணன். இவர் கிருட்டிணகிரி மாவட்டம் ஒசூரில் பிறந்து பெங்களூரில் வாழ்ந்துவருபவர்.  
## நூல் அமைப்பு
தகடூர் வரலாறும் பண்பாடும் என்னும் இந்நூல் அரசியல், வாழ்வியல் என்னும் இரு பெரும் பிரிவுகளாகப் பிரிக்கப்பட்டு ஆராயப்பட்டுள்ளது. அரசியல் என்னும் பெரும் பிரிவில் தொல்பழங்காலம் முதல் இன்றுவரை தகடூர் பகுதியை ஆண்ட மன்னர்களின் வரலாற்றைப் பதினெட்டு உட்தலைப்புகளின் கீழ் ஆராயும் இந்நூல், வாழ்வியல் என்னும் பிரிவில் சமுதாயம் முதல் நாட்டுப்பறவியல் முடிய ஆறு உட்தலைப்புக்களின் கீழ் மக்கள் சமூக வாழ்க்கையைத் தெளிவாகப் பிரித்து ஆராய்கிறது.  

## நூலின் உட்பிரிவுகள்
- அரசியல்
1. தொல் பழங்காலம்
1. சங்க காலம்
1. சங்க காலத்துக்குப் பின்பு
1. பல்லவர் காலம்
1. கங்கர் காலம்
1. பாணர் காலம்
1. நுலம்பர் காலம்
1. சோழப் பெருவேந்தர் காலம்
1. ஒய்சாலர் காலம்
1. விசயநகரப் பெருவேந்தர் காலம்
1. பாராமகாலும் ஜெகதேவராயர்களும்
1. மைசூர் உடையார்கள் காலம்
1. ஐதர் அலி -திப்பு சுல்தான் காலம்
1. ஆங்கிலேயர் காலம்
1. குடி-நாட்டுப் பிரிவுகள்-அரசியல்
1. காசுகள்
1. அளவைகள்
1. வருவாய்
- வாழ்வியல்
1. சமுதாயம்
1. வேளாண்மையும் நீர்ப்பாசனமும்
1. வணிகம்
1. சமயம்
1. இலக்கியமும் கலைகளும்
1. நாட்டுப்புறவியல்
## ஆதாரம்
# சுப்ரியா சுலே

**சுப்ரியா சதானந்து**, மகாராட்டிர அரசியல்வாதி. இவர் தேசியவாத காங்கிரசு கட்சியைச் சேர்ந்தவர். இவர் 1969-ஆம் ஆண்டின் ஜூன் முப்பதாம் நாளில் புனேயில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, பாராமதி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகள்
- 2006: மாநிலங்களவை உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
# சிவாஜி பாட்டீல்

**சிவாஜி பாட்டீல்**, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1956-ஆம் ஆண்டின் மே எட்டாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, ஷிரூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் புனே மாவட்டத்தில் உள்ள அம்பேகாவ் என்ற ஊரில் வசிக்கிறார்.  

## பதவிகள்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014 : பதினாறாவது மக்களவையில் உறுப்பினர்